આ બાળવાર્તા બહુ જૂની છે, પણ તે સદાબહાર છે. ‘થૂંકના સાંધા’ જેવો રૂઢિપ્રયોગ ચલણમાં છે, જે આવા ઉપરછલ્લા પગલા માટે વપરાય છે. વાઘ વધુ ખતરનાક કે ગાય? વાઘે ફાડી ખાધા હશે એના કરતાં અનેક ગણા વધુ લોકો રસ્તે રખડતી ગાયોની ટક્કરે મર્યા હશે કે હાથપગ ભાંગીને બેઠા હશે. ગાયને આપણી સંસ્કૃતિમાં માતાનો દરજ્જો આપવામાં આવ્યો છે, પણ સગ્ગી માતાની કેવી વલે કરવામાં આવે છે એ અજાણ્યું નથી. ગાય સમસ્યારૂપ છે કે આશીર્વાદરૂપ? આનો સીધો જવાબ એ છે કે એક પ્રાણી તરીકે ગાય આશીર્વાદરૂપ છે, પણ જે રીતે આપણે ત્યાં ગાયોને રાખવામાં આવે છે, તેમને રખડતી મૂકી દેવામાં આવે છે એ બાબત સમસ્યારૂપ છે. ગાયના ત્રાસને દૂર કરવો એ પેલી બાળવાર્તામાંના વાઘના ત્રાસને દૂર કરવા જેવી મુશ્કેલ બાબત છે?